Ректорлардың бюрократтықтары сұмдық
"Ректорлардың бюрократтықтары сұмдық" | "https://abai.kz/post/96495"
TITLE: Ректорлардың бюрократтықтары сұмдық
URL: https://abai.kz/post/96495
META: "Ректорлардың бюрократтықтары сұмдық" | "https://abai.kz/post/96495"
DATE: 23.08.2019
AUTHOR(s): Қуандық Шамахайұлы
TOTAL WORDS: 217
TEXT: "НұрОтанның" кеңейтілген жиынында экс-президент Назарбаев ұлттық және мемлекеттік университет ректорлары туралы дұрыс айтты. Негізі, олардың бәрін бұрын өзі тағайындаған еді ғой. Бірақ, соған қарамастан айтқан сыны да, сөгісі де өте орынды. Жұрттың бәрі "екі сиырды" жырлай бермей ректорлар мәселесіне де назар аударғандары жөн. Себебі, шынымен де мемлекеттік бюджеттен қаржыландырылып отырған ұлттық университеттерді алды он, соңы жиырма жыл басқарып отырған ректорлар былыққа бат ырды. Назарбаев айтса айтқандай. Олар маңайына сапалы білім беретін профессорлардан гөрі ақша жасауға шебер, пысықай коммерсанттарды жинап алып, жағымпаздықтың туын көтеріп сыбайлас жемқорлықтың көрігін қыздырып отыр. Ректор дегендер қазір қаптаған оққағарлары бар, есігін аңдыған бірнеше көмекшілері бар білім беретіндерден гөрі күшеніп түк бітірмейтін абажадай аппараты бар, сұмдық кірпияз патшаға айналған. Бюрократтықтары сұмдық. Ғылыми кеңесті қол астындағы құл-құтанға айналдырып жіберген. Коммерциялық бөлімдердің оқу ақысын миллионға апарып тіреп қойған. Бірақ, беріп жатқан білімінің сапасы сын көтермейді. Біздің ұлттық университеттердің дипломдары әлем елдерінің ешбірінде мойындалмайды. Себебі, берген білімдерінің практикада өзін ақтамайтындығын бәрі біледі. Оқытушыларды конкурс арқылы қабылдаймыз дейді. Онысы өтірік. Ректор өз жерлестері мен ақша жасайтын сыбайластарын ғана маңайына топтастырады. Оқу процесіне бақылау жасалмайды. Соның салдарынан жас ғалымдар, білікті мамандар шетелге кетіп жатыр. Дайындап жатқан "өнімдері" - бакалавриат - полуфабрикат, магистратура - халтура, докторантура - далбаса! Қысқасы, Назарбаев айтқандай ұлттық және мемлекеттік университеттердің барлық ректорларын жаңа оқу жылы басталмай тұрып, лауазымдарынан босату керек. Қуандық Шамахайұлының facebook парақшасынан Abai.kz
